“บิ๊กป้อม” โยนนายกฯ พิจารณาปรับ ครม. ปัดตอบดัน “นฤมล-ธรรมนัส” ขยับนั่ง รมว.
“บิ๊กป้อม” โยนนายกฯ พิจารณาปรับ ครม. ปัดตอบดัน “นฤมล-ธรรมนัส” ขยับนั่ง รมว.
“บิ๊กป้อม” โยนนายกฯ พิจารณาปรับ ครม. ปัดตอบดัน “นฤมล-ธรรมนัส” ขยับนั่ง รมว.
25 ก.พ. 2564

พล.อ.ประวิตร วงษ์สุวรรณ รองนายกรัฐมนตรี กล่าวถึงการปรับคณะรัฐมนตรี (ครม.) หลังจากที่ศาลอาญามีคำพิพากษาจำคุกนายณัฏฐพล ทีปสุวรรณ รมว.ศึกษาธิการ นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม และนายถาวร เสนเนียม รมช.คมนาคม ว่า ยังไม่ได้มีการหารือกับนายกรัฐมนตรี ซึ่งนายกรัฐมนตรีจะเป็นผู้พิจารณาแต่งตั้งแต่ละตำแหน่งตามความเหมาะสม
พร้อมกันนี้ พล.อ.ประวิตร ยังปฏิเสธว่า ตำแหน่งรัฐมนตรีทั้งสองกระทรวง อย่าง กระทรวงศึกษาธิการ และ ดีอีเอส ไม่ใช่โควตาของกลุ่ม กปปส. แต่เป็นโควตาในสัดส่วนของพรรคพลังประชารัฐ ซึ่งไม่ได้มีการสลับสับเปลี่ยนตำแหน่งรัฐมนตรีตามที่มีข่าว
อย่างไรก็ตาม ผู้สื่อข่าวได้ถามย้ำว่า 2 รัฐมนตรีช่วย นางนฤมล ภิญโญสินวัฒน์ รมช.แรงงาน และ ร.อ.ธรรมนัส พรหมเผ่า รมช.เกษตรและสหกรณ์ จะขึ้นเป็นรัฐมนตรีว่าการหรือไม่ พล.อ.ประวิตร ปฏิเสธตอบคำถาม.